Mauritiuse Instituut

Mauritiuse Instituut (ladina keeles Institutum Mauritanum) on Tallinnas asuv eraõiguslik kultuuri- ja arendusasutus.

Instituut asutati 1994. aastal Mart Raukase ja Jaan Teppi poolt - algul kultuuriseltsina nimega Academia Catholica, seejärel 1998. aastast kandis asutus nime Filosoofia ja Teoloogia Keskus, praegune nimi aastast 1999. 

2021 aastast juhib Mauritiuse Instituuti Jaano Rässa. 

Instituudi algne eesmärk oli teha teadustööd ja anda kraadiõpet peamiselt filosoofia valdkonnas. Peale selle uurib ja tutvustab instituut 13. sajandil Tallinna Püha Katariina kloostris tegutsenud Eestimaa esimese õpetlase ja filosoofi Mauritiuse pärandit.  

Mauritiuse Instituut on tegutsenud 1246 a. rajatud Tallinna Vana Dominiiklaste kloostri idatiiva ruumides. Instituut renoveeris 1994 a raamatukogu ja kloostri priori ajaloolised ruumid ning kohandas need oma akadeemilise tegevuse tarbeks. 

Mauritiuse Instituudi ajaloolises priori ruumis toimusid alates 1995 a regulaarsed filosoofia seminarid. Akadeemiline õppe- ja uurimistegevus oli lepinguliselt seotud Tallinna Pedagoogikaülikooli filosoofia osakonna ja SA Õigusinstituudi kraadiõppe programmidega. Seminaride fookus oli analüütilisel filosoofial ja keskaja skolastilisel traditsioonil. (1) 

2001-2003 a toimus SA Õigusinstituudi ja Mauritiuse Instituudi ühise teadusprojekti raames interdistsiplinaarne magistrikursus „Kindlus, Usaldus ja Lepinguõigus“, mis uuris kaasaja analüütilise keelefilosoofia võimalusi teatud tüüpi juriidiliste ummikseisude lahendamiseks. (2)

Mauritiuse Instituudi ja ERR koostööna valmisid 1998 – 2015 a mitmed TV ja raadiosaated, mis populariseerisid filosoofilist mõtet kaasaja sotsiaalses kontekstis. Tallinna TV tellimusel ja koostöös ERT kanaliga valmisid saated (Gordioni Sõlm, Kreeka Elu), mis avasid klassikalist helleeni kultuuripärandit. (3) 

Aastast 2006 kuni 2009 a viis instituut koostöös Tallinna Linnavalitsusega läbi Vanalinna päevade visioonikonverentse eesmärgiga siduda Tallinna linnaruum euroopalike väärtuste ja eelkõige helleenlike traditsioonidega. (4). Visioonikonverentsi ideede rakendusena tegi Mauritiuse Instituut aastatel 2010-2015 seeria koolitusi (Väärtuspõhine juhtimine) Eesti suuremate linnade personalidele, eesmärgiga harida linnaametnikke ning suunata linnajuhtimine klassikalise euroopaliku väärtusruumi radadele (5).

Tänapäeval tegutseb instituut peamiselt loengute, koolituste ja seminaride korraldamisega, nii oma liikmetele kui tellimusel kõigile soovijatele. 

Instituudi käsutuses olevates vana dominiiklaste klausuuri ruumides saab tutvuda nii püsiekspositsiooniga (keskaegsed raidkivid) kui ajutiste näitustega (peamiselt fotokunst), aga korraldada ka oma eraüritusi.  

Instituudiga koostöös tegutsevad Müürivahe 33 ruumides ka anglokatoliku kirik ja katoliiklik heategevusorganisatsioon Caritas. 

Välislingid
Kategooria:Eesti teadusasutused
Kategooria:Tallinna asutused
1) https://epl.delfi.ee/artikkel/50721805/kaasaegne-skolastika-dominiiklaste-kloostris

2 https://www.eris.ee/project.php?id=957

3  https://jupiter.err.ee/1608553867/ooulikool-mart-raukas-kujutlusi-onnest. 

https://arhiiv.err.ee/video/vaata/avatud-ulikool-skeptitsism-professor-mart-raukas

https://arhiiv.err.ee/video/vaata/avatud-ulikool-vaba-tahe-professor-mart-raukas

https://www.ohtuleht.ee/melu/833343/video-kreekasse-kolinud-eesti-motleja-paljastab-uues-telesaates-sealse-tegeliku-elu-esimene-osa-kriis

https://www.youtube.com/watch?v=RbihMO3VTW0

4 https://www.tallinn.ee/et/media/281827. 

https://epl.delfi.ee/artikkel/51088458/algavad-tallinna-vanalinnapaevad

https://www.tallinn.ee/et/media/284265

https://www.tallinn.ee/et/media/282133

5. https://epl.delfi.ee/artikkel/51040774/tana-algavatel-vanalinna-paevadel-palju-uritusi-opihimulistele. 

https://www.postimees.ee/1800329/majandusraskused-lihvivad-isiksusi.